**Boeing 737 Classic** je serija putničkih aviona koje proizvodi američka zrakoplovna tvrtka Boeing. Serija obuhvaća modele **737-300**, **737-400** i **737-500**. Riječ je o uskotrupnim mlaznim avionima koji su namijenjeni kratkim i srednjim letovima.

Avioni su se proizvodili od 1981. do 2000. te je s Boeingovih proizvodnih traka sišlo ukupno 1.988 aviona.

Razvoj
------

Nakon uspjeha Boeingovog modela 737-200, tvrtka je htjela povećali kapacitet i dolet aviona. Razvoj novog modela je započeo 1979. dok su preliminarne inačice prikazane sljedeće godine na Farnborough Airshowu. U martu 1981. avio kompanije US Airways i Southwest Airlines naručuju svaka po deset aviona uz opciju kupnje dodatnih 20.

Predstavljena je nova verzija CFM56 turbomlaznih motora koji su pokazali poboljšanja u potrošnji goriva i smanjenju buke ali su i predstavljali izazov inžinjerima s obzirom na malu udaljenost od tla. Naime, zbog blizine usisnika zraka zemlji, motori su se često oštećivali usisavanjem raznih predmeta. Boeing i proizvođač motora CFM International su problem riješili postavljanjem motora ispred a ne ispod krila i pomicanjem motorskih komponenti u stranu. Agregati koji se uobičajeno nalaze ispod, na većem CFM56 motoru, premješteni su na njegovu lijevu stranu (nešto ispod njegove poprečne osi) kako bi se postigao propisani razmak između motora i tla. Ovakva ugradnja je "krivac" za nešto zaobljeniji, trokutasti oblik usisnika zraka. Zbog toga motori CFM56 za razliku od većine drugih avionskih motora nemaju uobičajen okrugli nego trokutasti usisnik zraka.

Niz promjena je urađeno i na krilima kako bi se poboljšala aerodinamika dok su poboljšanja u putničkoj kabini slična onima iz Boeinga 757.

Verzije
-------

737-300
-------

Boeing 737-300 malteškog avio prijevoznika Air Malte.
Prototip modela 737-300 je izgrađen u tvornici Renton 17. januara 1984. dok je prvi puta poletio 24. februara 1984. Nakon što je dobio letnu dozvolu 14. novembra iste godine, US Airwaysu je nakon dva tjedna dostavljen prvi avion. Budući da je taj model bio veoma popularan, Boeing je tijekom 1985. primio 252 narudžbe a proizvedeno ih je ukupno preko 1.000.
Model 737-300 se proizvodio do 1999. kada je posljednji avion isporučen Air New Zealandu 17. decembra 1999.

U decembru 2008. avio kompanija Southwest Airlines je odabrala Boeing za posao modernizacije svojih 737-300 aviona u pogledu instrumenata te hardvera i softvera. Avioni koji imaju ugrađene nove vrhove krila (winglet) nose oznaku 737-300SP (Special Performance) dok se rabljeni putnički avioni mogu konvertirati u avione za teretni transport.

737-400
-------

Rad na dizajnu modela 737-400 je započeo 1985. kako bi popunio prazninu između modela 737-300 i 757-200 te bio konkurent Airbusu A320 i McDonnell Douglasu MD-80. U odnosu na prethodnika, duži je za 3,45 m te može prevoziti 168 putnika. Prototip ovog modela je proizveden 26. januara 1988. dok je prvi puta poletio 19. februara iste godine. Avion je ušao u službu 15. septembra 1988. kada ga je prvi počeo koristiti Piedmont Airlines koji je naručio 25 aviona.

Alaska Airlines je prva konvertirala svoj 737-400 iz putničkog u transportni avion koji je mogao prenjeti deset paleta. Također, ovaj avion je imao mogućnost pretvorbe u mješoviti avion koji je istovremeno mogao prevoziti dio putnika i dio tereta. Takav 737-400 Combi model je i danas u uporabi.

737-500
-------

LOT-ov Boeing 737-500.
Ovaj model je Boeing ponudio na zahtjev kupaca koji su htjeli modernu i direktnu zamjenu za 737-200 a koji bi uključivao poboljšanja iz 737 Classic serije, npr. duži dolet s manje putnika te veća ekonomičnost u odnosu na 737-300. Trup aviona je za 47 cm duži od 737-200 te može prevoziti 132 putnika. Dostupni su stariji stakleni i mehanički kokpiti a avion koristi CFM56-3 motore koji su za 25% ekonomičniji u potrošnji goriva u usporedbu na prijašnje Pratt & Whitney motore.

Projekt Boeinga 737-500 je započeo 1987. godine a prvi puta je poletio 30. juna 1989. Njegov prvi korisnik bio je Southwest Airlines koji je naručio 20 aviona. Nakon što je prototip letio 375 sati, ovaj model je dobio certifikat dok je Southwest Airlinesu prva pošiljka aviona dostavljena 28. februara 1990.

Taj model je postao popularan kod ruskih avio kompanija kao što su Nordavia, Rossiya Airlines, S7 Airlines, Sky Express, Transaero i Yamal Airlines koje su imale potražnju za rabljenim 737-500 kao zamjenu za starije sovjetske avione i/ili proširenje vlastite zračne flote. I argentinski nacionalni avio prijevoznik Aerolíneas Argentinas je s rabljenim 737-500 zamijenio postojeće 737-200 avione.

Danas se avioni 737-500 zamjenjuju modelima 737-600 iz Boeingove 737 Next Generation serije. Unatoč tome, model 737-600 je pokazao lošu prodaju u odnosu na prethodnika sa svega 69 prodanih aviona.

Korisnici
---------

*Glavni članak: Korisnici Boeing 737 u svijetu*
Boeing 737 je u službi mnogih civilnih i vojnih korisnika diljem svijeta. Koristi se za prijevoz putnika i robe te vojnih i vladinih službenika (VIP transport).

Zračne nesreće i incidenti
--------------------------

* **24. maja 1988.**

Avion salvadorskog avio prijevoznika TACA Airlines je na liniji Belize City - New Orleans pretrpio nekoliko kvarova motora tijekom oluje. Pilot je zbog toga uspješno izveo prisilno slijetanje na travnatoj površini bez ozlijeđenih. Kvarovi su kasnije uklonjeni i avion je ponovo vraćen u službu. Kao rezultat tog incidenta, provedena su poboljšanja na toj inačici motora kako bi se spriječili budući kvarovi u teškim vremenskim uvjetima.

* **8. januara 1989.**

Boeing 737-400 britanskog British Midlanda srušio se pokraj zračne luke East Midlands. Od osam članova posade i 118 putnika, poginulo je 47 putnika.

* **1. februara 1991.**

U Los Angelesu je prilikom slijetanja US Airwaysovog Boeinga 737-300 došlo do sudara s Fairchild Metrolinerom od SkyWest Airlinesa. U avionskoj tragediji je poginulo svih 12 ljudi u Metrolinersu dok je u Boeingu smrtno stradalo 20 putnika i dva člana posade (od šest članova posade i 83 putnika).

* **26. srpnja 1993.**

Boeing 737-500 južnokorejskog Asiana Airlinesa je prilikom leta udario u planinu zbog čega je život izgubilo 68 od 110 putnika.

* **8. septembra 1994.**

Izvan međunarodne zračne luke Pittsburgh srušio se Boeing 737-300 US Airwaysa zbog kvara na kormilu. U nesreći je poginulo svih 127 putnika i pet članova posade.

* **8. maja 1997.**

Boeing 737-500 kineskog avio prijevoznika China Southern Airlines srušio se prilikom slijetanja u Shenzhen pri čemu je poginulo 33 od 65 putnika te dvoje od devetero članova posade.

Dijelovi olupina srušenog Boeinga 737-400 od Silk Aira pronađenih u rijeci Musi.
* **19. decembra 1997.**

SilkAirov Boeing 737-400 na letu Jakarta - Singapur, srušio se u rijeku Musi na jugu Sumatre pri čemu su poginuli svi u avionu (97 putnika i sedam članova posade).

* **16. septembra 1998.**

Prilikom slijetanja Boeinga 737-500 Continental Airlinesa u Guadalajari, došlo je do oštećenja aviona zbog snažnog naleta vjetra. Nitko u avionu nije stradao dok je sam Boeing nakon toga otpisan iz uporabe.

* **7. aprila 1999.**

Turkish Airlinesov Boeing 737-400 koji je putovao bez putnika, srušio se u Turskoj zbog čega je poginulo svih šest članova posade.

* **5. marta 2000.**

Boeing 737-400 Southwest Airlinesa je prilikom slijetanja u kalifornijskom Burbanku prešao cijelu pistu i došao do zemljanog terena. U ovom incidentu nitko u avionu nije stradao.

* **3. marta 2001.**

U zračnoj luci tajlandskog grada Chiang Mai došlo je do eksplozije središnjeg krilnog spremnika goriva na Boeingu 737-400 nacionalnog Thai Airwaysa. Do eksplozije je došlo zbog metalnih strugotina koje je prouzrokovala pumpa za gorivo te zbog zapaljive smjese goriva i zraka u spremniku. Poginula je stjuardesa u avionu.

* **7. maja 2002.**

Boeing 737-500 EgyptAira srušio se pri dolasku u tuniški glavni grad Tunis. U nesreći je poginulo troje od šestero članova posade te 11 od 56 putnika.

Flash Airlinesov Boeing 737-300 snimljen tijekom marta 2002. u Zürichu, gotovo dvije godine prije avionske tragedije i pada u Crveno more.
* **3. januara 2004.**

Flash Airlinesov Boeing 737-300 srušio se u Crveno more pri čemu su poginuli svi u avionu (13 članova posade i 135 putnika).

* **9. juna 2005.**

Na pisti u bostonskoj zračnoj luci Logan izbjegnut je sudar US Airwaysovog Boeinga 737-300 i Airbusa A330 irskog avio prijevoznika Aer Lingus.

* **14. augusta 2005.**

Boeing 737-300 ciparskog Helios Airwaysa je tijekom leta doživio postepenu dekompresiju zbog čega je avion kružio iznad Grčke prije nego što je udario u brdo i povukao u smrt šestero članova posade i 115 putnika.

* **23. januara 2006.**

Tijekom pripreme Continental Airlinesovog Boeinga 737-500 za let iz El Pasa u Houston, provedena je standardna procedura održavanja motora. Tada je desni motor usisao mehaničara usmrtivši ga na mjestu.

* **15. juna 2006.**

Teretni Boeing 737-300 od TNT Airwaysa letio je na liniji Liège - London ali je zbog lošeg vremena svoj let morao preusmjeriti na zračnu luku East Midlands. Pogreška u slijetanju rezultirala je oštećenjem desnog podvozja i motora koji je strugao po pisti. Piloti su tada uspjeli podići avion te hitnom diverzijom preusmjeriti let u zračnu luku Birmingham gdje su sletjeli s preostala dva podvozja (što je dovelo do struganja nosa i desnog motora aviona po asfaltu piste). U ovom incidentu nije bilo stradalih a njegov razlog bila je greška u komunikaciji između pilota i zračne kontrole.

* **3. oktobra 2006.**

Boeing 737-400 Turkish Airlinesa oteo je Hakan Ekinci dok je zrakopov letio iznad grčkog zračnog prostora. Otmicu je preživjelo svih šestero članova posade i 107 putnika dok je avion sigurno prizemljen u talijanskom Brindisiju.

* **1. januara 2007.**

Na obali indonežanskog otoka Sulawesi srušio se Adam Airov Boeing 737-400 usmrtivši sve u avionu (šest člana posade i 96 putnika).

Teško oštećen Adam Airov Boeing tijekom leta 172 iz februara 2007.
* **21. februara 2007.**

Gotovo dva mjeseca nakon avionske tragedije, Adam Air je izbjegao novu nesreću kada je prilikom slijetanja modela 737-300 u zračnu luku Juanda došlo do strukturnih greški i otkazivanja.

* **7. marta 2007.**

Prilikom slijetanja Boeinga 737-400 indonežanskog nacionalnog avio prijevoznika Garuda Indonesia u zračnu luku Adisucipto, avion se srušio zbog čega je poginulo 20 putnika i jedan član posade (od 133 putnika i sedmočlane posade).

* **14. septembra 2008.**

Nedugo prije predviđenog dolaska u Perm, srušio se Nordavijin model 737-500 te je poginulo svih 82 putnika i šest članova posade.

* **20. decembra 2008.**

U zračnoj luci Denver, Boeing 737-500 od Continental Airlinesa je tijekom polijetanja skrenuo s piste i zapalio se. U ovom incidentu nije bilo žrtava.

Southwest Airlinesov Boeing koji je bio uključen u incident iz 13. jula 2009. snimljen 2008. u zračnoj luci u Philadelphiji.
* **13. jula 2009.**

Tijekom leta 2294 američkog Southwest Airlinesa, na avionu se pojavila rupa zbog čega je hitno sletio u Charleston. Uzrok ove greške je još pod istragom dok nitko od 131 putnika nije ozlijeđen.

* **16. januara 2010.**

Prilikom UTair Aviationovog slijetanja Boeinga 737-500 u moskovsku zračnu luku Vnukovo teško je oštećen nos aviona.

* **13. aprila 2010.**

Boeing 737-300 indonežanskog prijevoznika Merpati Nusantara Airlines je prilikom slijetanja u zračnu luku Rendani prešao cijelu pistu zbog čega se prepolovio na dva dijela. Srećom, nije stradao nitko od 103 putnika i šestero članova posade.

* **2. novembra 2010.**

Lion Airov Boeing 737-400 je kao i avion Merpati Nusantara Airlinesa također prilikom slijetanja prešao cijelu pistu zbog čega se teško oštetio. Svih 174 putnika i članova posade je uspješno evakuirano putem izlaznog tobogana dok je svega nekoliko ljudi ozlijeđeno.

* **1. aprila 2011.**

Američki Southwest Airlines je doživio treći incident s Boeingovim modelom 737 tijekom leta iz Phoenixa u Sacramento kada je oštećen gornji dio trupa. Zbog toga je avion prisilno sletio u Yumu dok je jedan putnik prijavio lakšu ozljedu.

* **17. novembra 2013.**

Boeing 737-500 od Tatarstan Airlinesa srušio se pokraj zračne luke Kazan tijekom leta iz Moskve povukavši pritom u smrt 44 putnika i šestero članova posade.

* **8. maja 2014.**

Boeing 737-400 afgaškog nacionalnog avio prijevoznika Ariana Afghan Airlinesa je na povratku iz Delhija preletio kabulsku zračnu luku pri čemu je avion znatno oštećen. U tom incidentu nije stradao nitko u avionu (125 putnika i petero članova posade).

Tehničke karakteristie
----------------------

| Karakteristike | 737-300 | 737-400 | 737-500 |
| --- | --- | --- | --- |
| Posada pilotske kabine | Dva |
| Kapacitet sjedala | 149 (1. klasa, gusta konfiguracija) 140 (1. klasa, klasična konfiguracija) 128 (2. klasa, klasična konfiguracija) | 168 (1. klasa, gusta konfiguracija) 159 (1. klasa, klasična konfiguracija) 146 (2. klasa, klasična konfiguracija) | 132 (1. klasa, gusta konfiguracija) 122 (2. klasa, klasična konfiguracija) 108 (2. klasa, klasična konfiguracija) |
| Konfiguracija sjedala | (1. klasa, gusta konfiguracija)  (1. klasa, klasična konfiguracija)  (2. klasa, klasična konfiguracija) |
| Širina sjedala | 1,09 m (1. klasa, šest sjedala u istom redu) |
| Ukupna dužina | 33,4 m | 36,5 m | 31,1 m |
| Raspon krila | 28,9 m |
| Ukupna visina | 11,13 m | 11,1 m |
| Omjer širine i visine | 9.16 |
| Širina trupa | 3,76 m |
| Visina trupa | 4,11 m |
| Širina kabine | 3,54 m |
| Visina kabine | 2,20 m |
| Operativna težina praznog zrakoplova | 32.700 kg | 33.200 kg | 31.300 kg |
| Maksimalna težina polijetanja | 62.820 kg | 68.050 kg | 60.550 kg |
| Maksimalna težina slijetanja | 51.700 kg | 56.200 kg | 50.000 kg |
| Teretni kapacitet | 23,3 m³ | 38,9 m³ | 23,3 m³ |
| Najveća visina leta | 11.278 m |
| Brzina krstarenja (u Machu) | 0,74 |
| Maksimalna brzina (u Machu) | 0,82 |
| Domet u potpunosti natovarenog zrakoplova | 4.204 km (2.270 NM) | 4.204 km (2.270 NM) | 4.444 km (2.402 NM) |
| Maksimalni kapacitet goriva | 23.170 L | 23.800 L | 23.800 L |
| Proizvođač motora | CFM International |
| Model motora (2×) | CFM56-3B-1 | CFM56-3B-2 | CFM56-3B-1 |
| Potisak prilikom polijetanja | 90 kN | 98 kN | 90 kN |
| Potisak prilikom ekonomske brzine | 21,81 N | 21,9 N | 21,81 N |
| Promjer lopatica motora | 1,52 m | 1,52 m |
| Omjer na dvoprotočnom mlaznom motoru | 5.0:1 | 4.9:1 | 5.0:1 |
| Duljina motora | 2,36 m |
| Težina motora (suh) | 1,950 kg |
| Udaljenost motora od tla | 46 cm |

Izvori
------

1. 1 2 3 4 5 6 7 8  Shaw, Robbie. Boeing 737-300 to 800, Osceola, Wisconsin: MBI Publishing Company, 1999. ISBN 0-7603-0699-0.
2. 1 2 3 4 5 6 7 8 9  Endres, Günter. The Illustrated Directory of Modern Commercial Aircraft. Osceola, Wisconsin: MBI Publishing Company, 2001. ISBN 0-7603-1125-0.
3. ↑  Informacije o Boeingu 737-400 Freighter od Alaska Airlinesa
4. ↑  Informacije o Boeingu 737-400 Combi (73Q) Alaska Airlinesa
5. ↑  „Detalji o avionskoj nesreći". Arhivirano iz originala na datum 2012-01-27. Pristupljeno 2015-05-05.
6. ↑  „Accident Database: Accident Synopsis 03032001". Arhivirano iz originala na datum 2009-01-02. Pristupljeno 2015-05-05.
7. ↑  „ASN Aircraft accident Boeing 737-4D7 HS-TDC Bangkok International Airport (BKK)". Arhivirano iz originala na datum 2011-03-17. Pristupljeno 2015-05-05.
8. ↑  „ASN Aircraft accident Boeing 737-566 SU-GBI Tunis-Carthage Airport (TUN)". Arhivirano iz originala na datum 2011-12-26. Pristupljeno 2015-05-05.
9. ↑  11:43 pm: Engineer sucked into engine aftermath
10. ↑  Cargo plane crash pilots sacked
11. ↑  „Боинг-737-500 VP-BKO". Arhivirano iz originala na datum 2016-12-22. Pristupljeno 2015-05-05.
12. ↑  737 Bursts Into Flames, All Survive
13. ↑  Accident: Merpati B733 at Manokwari on Apr 13th 2010, overran runway and broke up in river
14. ↑  Accident: Lionair B734 at Pontianak on Nov 2nd 2010, overran runway on landing
15. ↑  „Six-foot hole opens in 737 during flight". Arhivirano iz originala na datum 2015-04-06. Pristupljeno 2015-05-05.
16. ↑  Dozens dead in Russian plane crash
17. ↑  „Accident description for VQ-BBN". Arhivirano iz originala na datum 2015-05-12. Pristupljeno 2015-05-05.
18. ↑  Commercial Airplanes - 737 - Technical Information

Vanjske veze
------------

* Informacije o avionima iz obitelji Boeing 737 Classic sa službene Boeingove web stranice

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  Boeingovi zrakoplovi |
| --- |
|  |
| 

| * p
* r
* u
Boeing |
| --- |
| Klipni | 
40A •
80 •
221 •
247 •
307 •
314 •
377
 |
| Mlazni | 
367-80 •
707/720 •
717 •
727 •
737 (Classic/NG/BBJ) •
747 (SP/-400/LCF) •
757 •
767 •
777
 |
| U razvoju | 
747-8 •
787
 |
| Predloženi | 
Y1 •
Y3
 |
| Napušteni projekti | 
2707 •
7J7 •
NLA •
Sonic Cruiser
 |

 |

 |